அடுத்த நாங்கள் அங்குள்ள மெரினா கடற்கரைக்குச் சென்றோம். கப்பல் வடிவில் இருந்த உணவகத்தில் பலர் உண்டு திரும்பினர். கடற்கரை எழிலுடன் காட்சி தருகின்றது. எங்கும் தூய்மைதான். நம் திருச்செந்தூர் கடற்கரைபோல் அங்குக் கழிவுகளைக் காணமுடியவில்லை. அனைவரும் பொறுப்புடன் நடந்துகொள்கின்றனர். அங்கிருந்து பார்க்கும்பொழுது குவைத் நகரக் கட்டடங்கள் வனப்போடு காட்சி தருகின்றன. கடற்கரையில் காலார நடந்தோம். சற்று அமர்ந்து பேசினோம்.